钦定古今图书集成/明伦汇编/官常典/第637卷 > 常真杰
## 钦定古今图书集成/明伦汇编/官常典/第637卷 > 常真杰

按《广西通志》：“真杰，恭城人。万历中，以清介治邓川州。
先是邓有水患，莅邓者率传舍视之，真杰愀然曰：‘奈
何鱼鳖吾民也’？乃捐俸鸠工筑堤以御。邓旧有矿税，
每岁入二千金，民苦之，真杰毅然力为奏免。郡人醵
免金为寿，真杰正色曰：‘若以予为垄断者乎？既请免，
又利之，是易注也’。”却之。置书院，延民间子弟读书其
中，常夜呼酒，听书声，至鸡鸣不倦。一日，闻子懋中举
乡荐首即解印归。